Aardbewing: Mynwerkers nie vasgekeerSkade in Orkney. Foto: ER24 Luyanda Majija, woordvoerder van ER24, sê paramedici is na een van die myne ontbied na berigte dat werkers vasgekeer is. “Niemand is vasgekeer nie. Meeste werkers in die onderskeie myne is na die oppervlak gebring. Meeste skagte is ontruim.” Majija het vroeër bevestig dat een persoon dood is nadat ‘n muur glo meegegee en op hom geval het. “’n 31-jarige man se liggaam is in ‘n ou myndorpie in Orkney gevind. Daar het rommel bo-op hom gelê.” Volgens die Amerikaanse Geologiese Opname was die episentrum van die aardbewing sowat 6km oos van Orkney in Noordwes en het dit 5,3 op die momentmagnitudeskaal gemeet. Lees ook: Mynwerkers vasgekeer na aardbewing Aardbewing ruk groot dele van SA